《晚宿张坂庵》
宋代·刘子寰

问宿樵夫指翠微，溪穷路转扣庵扉。深沉山木日先晚，寂寞野棠春自归。

客路经过殊草草，旧规牢落重依依。劳生暂此逢休适，一饷中林笋蕨肥。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。